- Hindi News
- Local
- Mp
- Ratlam
- चार अफसरों ने शुरू की भोपाल उज्जैन पैसेंजर ट्रेन धमाके की जांच, आरपीएफ व जीआरपी ने की चैकिंग
चार अफसरों ने शुरू की भोपाल-उज्जैन पैसेंजर ट्रेन धमाके की जांच, आरपीएफ व जीआरपी ने की चैकिंग
जबड़ी स्टेशन के पास मंगलवार सुबह भोपाल-उज्जैन पैसेंजर ट्रेन में हुए धमाके के बाद पूरा रेल मंडल अलर्ट हो गया। हादसे के कारणों की जांच के लिए रेलवे ने चार अफसरों की टीम गठित की है। टीम घटना स्थल पर पहुंच गई है और जांच शुरू कर दी है। आरपीएफ और जीआरपी ने रतलाम सहित सभी प्रमुख स्टेशनों से गुजरने वाली ट्रेनों की सघन चैकिंग शुरू कर दी है। सूचना मिलते ही एडीआरएम राजीव कुमार गुप्ता टीम के साथ घटना स्थल पहुंच गए। डीआरएम मनोज शर्मा ने मुख्यालय पर रहकर कंट्रोल के माध्यम राहत कार्य और बाद की कार्रवाई की। मुख्यालय के निर्देश पर डीआरएम ने जांच टीम बनाई है। टीम को अधिकतम 15 दिन में रिपोर्ट सौंपना है।
बम और डाग स्क्वॉड के साथ दिनभर स्टेशन एरिया में आरपीएफ और जीआरपी ने चैकिंग की। आरपीएफ की तीन टीम के साथ जीआरपी जवानों ने अलग-अलग एक दर्जन से ज्यादा यात्रियों की चैकिंग कर लगभग हर बड़े बैग की तलाशी ली। यात्रियों से भी पूछताछ की। गोल्डन टेंपल मेल एक्सप्रेस का एक यात्री तीन-चार बड़े बैग लेकर यात्रा कर रहा था। जीआरपी ने बैग स्टेशन पर उतारकर तलाशी ली। इसके कारण कुछ देर के लिए गहमा-गहमी की स्थिति बन गई।
इन अधिकारियों की टीम करेगी जांच
वरिष्ठ मंडल सुरक्षा अधिकारी एस. सुधाकर, सीनियर डीओएम पवनकुमार सिंह, सीनियर डीएमई कमल चौधरी, सीनियर डीईई पॉवर अरुण भारद्वाज।
भोपाल-रतलाम पैसेंजर के जनरल कोच में धमाके के बाद कमर्शियल विभाग के सीनियर क्लर्क से मोबाइल पर दिल्ली से पूछताछ की गई तो डीआरएम ऑफिस में हड़कंप मच गया। क्लर्क ने घटनास्थल के फोटो फारवर्ड किए थे।
ट्रेन में धमाके के बाद टीवी चैनलों पर सिमी और आईएस से तार जुड़ने के समाचार आए तो पूर्व में सिमी गतिविधियों के साक्षी रहे रतलाम में दिनभर लोगों में उत्सुकता रही। दोपहर करीब 3 बजे कमर्शियल विभाग के सीनियर क्लर्क के मोबाइल पर दिल्ली से आए फोन से पूछताछ हुई तो हड़कंप मच गया। आला अधिकारी को क्लर्क ने बताया उसने घटना स्थल के फोटो फारवर्ड किए हैं। सूचना पर कमर्शियल विभाग के अधिकारी ने क्लर्क को फटकार लगाई।
तीन साथियों की तलाश के लिए अलर्ट
सिमी से घटना के लिंक जुड़ने पर प्रदेश का गुप्तचर विभाग सक्रिय हो गया। सूत्रों के अनुसार सिमी के तीन गुर्गों के प्रदेश में घुसने का अलर्ट जारी हुआ है। पुलिस अधिकारियों ने जिले के लॉज-होटल और गेस्ट हाउस पर नजर रखने के निर्देश दिए हैं।
रेलवे के सीनियर क्लर्क से दिल्ली में पूछताछ
स्टेशन एरिया में सामान की तलाशी लेता आरपीएफ बम और डाग स्क्वॉड का अमला।
tgl_Latn eng_Latn eng_Latn tuk_Latn hin_Deva hin_Deva hin_Deva hin_Deva hin_Deva mai_Deva hin_Deva hin_Deva hin_Deva hin_Deva bho_Deva hin_Deva